
Kapittel 1

			Fra vugge til grav

			

		

Nyfødt barn

			Ny inn i verden, i starten på ferden.

			Liten og skjør satt til verden.

			Foreldres kjærlighet ga deg liv.

			Deres oppgave var å få deg hit.


			Liten er din hånd, uskyldig og ren.

			I ansiktet myk, ny og pen.

			Spe er din fot, som snart skal slå rot.

			Inn i livet, for her trengs det mot.


			Ditt hode skal tenke og føle.

			Ditt hode skal lede deg og ikke nøle.

			Ditt hode skal lære livet ut.

			Ditt hode skal si deg, ikke vær en stut.


			Din hånd skal nå mangt og ta deg langt.

			Din hånd skal fø deg og dine.

			Din hånd skal gi og ta og mene.

			Din hånd skal si hei og farvel.


			Din fot skal ta deg dit du må gå.

			Din fot tar deg dit når du må.

			Din fot vil sette spor, der du bor.

			Din fot vil følge i dine foreldres spor.

